Inger Elin Utsi

Inger Elin Kristina Ivarsdatter Utsi (født 1975) er en norsk-samisk skuespiller som har medvirket i flere filmer.

Hun har spilt i blant annet Ofelaš (Veiviseren) og Kautokeino-opprøret. Hun spilte også i TV-serien Hjerterått, produsert av Original Film. TV-serien ble sendt på NRK Super vinteren 2013. Der spilte hun karakteren «Elna». Hun vokste opp i Kautokeino. Utsi har jobbet som kommunikasjonsrådgiver ved UiT – Norges arktiske universitet, med kontorsted Alta. Hun har både økonomisk – og journalistutdanning. Hun har tidligere jobbet i NRK, Altaposten og TV Nord.

I dag jobber hun som seniorrådgiver for Sannhets- og forsoningskommisjonen, som er oppnevnt av Stortinget. Sekretariatet er plassert ved UiT Norges arktiske universitet, Tromsø.

Hun stilte til valg ved Sametingsvalget 2013 for NSR i nordre valgkrets. Hun ble ikke stemt inn direkte, men overtok i form av vararepresentant for Silje Karine Muotka, da Muotka ble valgt inn i Sametingsrådet. Hun satt på Sametinget i en periode. Hun har også vært engasjert i flere verv blant annet i Norsk Tjenestemannslag og LO.

 Eksterne lenker 
 Profil på Sametinget
 Profil på NSRs hjemmeside 


Kategori:Norske sametingspolitikere
Kategori:NSR-politikere
Kategori:Norske skuespillere
Kategori:Samiske skuespillere
Kategori:Personer fra Kautokeino kommune